13. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ  ΚΑΙ ΚΟΙΝ. ΑΣΦΑΛΙΣΕΩΝ  Αριθ. Α3α/1526 της 25 Φεβρ. /12 Μαρτ. 1991 (ΦΕΚ Β΄ 144)  Καθορισμός όρων και προϋποθέσεων λειτουργίας των Μονάδων Μεταμοσχεύσεων. Έχοντας υπόψη: 1.Τις διατάξεις της παρ. 1 του άρθρ. 3, του νόμ. 1383/1983 (ΦΕΚ 106/Α΄/5.8.1983) «Αφαιρέσεις και μεταμοσχεύσεις ανθρωπίνων ιστών και οργάνων». 2.Την υπ’ αριθ. Α3β/2115 Απόφαση του ΥΥΠΠΚΑ, της 8 Ιουν. 1984. 3.Την υπ’ αριθ. Α2γ Οικ. /1468 Απόφαση του ΥΥΠΚΑ, της 6 Μαρτ. 1985. 4.Την αριθ. 1059/3.3.90 (295/90 τ.Β΄) απόφαση Πρωθυπουργού «Καθορισμός αρμοδιοτήτων του Αναπληρωτή Υπουργού Υγείας, Πρόνοιας και Κοινωνικών Ασφαλίσεων Γεωργίου Σούρλα». Σελ.256,270(α)  Τεύχος 1131-Σελ.68 5.Τις εισηγήσεις της Επιτροπής Πρόληψης Νεφροπαθειών καθώς και τις εισηγήσεις των επί μέρους Επιστημονικών Εταιρειών ΚΕ.Σ.Υ. 6.Τη γνωμάτευση υπ’ αριθ. 5 της 78ης Ολομέλειας της 20.12.90 του ΚΕ.Σ.Υ., αποφασίζουμε: Άρθρ.1.-α)οι μεταμοσχεύσεις διενεργούνται σε ειδικώς οργανωμένες μονάδες Περιφερειακών Γενικών Νοσοκομείων και Πανεπιστημιακών ή, σε άλλα ΝΠΔΔ, ΝΠΙΔ ή Ιδιωτικά Νοσηλευτήρια, εφόσον τηρούνται οι προϋποθέσεις που ορίζονται από την παρούσα απόφαση. β)Η άδεια χορηγείται από τον Υπουργό Υγείας, Πρόνοιας και Κοινωνικών Ασφαλίσεων, μετά από αίτηση του Διοικητικού Συμβουλίου του ενδιαφερομένου νοσηλευτικού φορέα και αιτιολογημένη γνώμη του Ε.Σ.Μ. και του ΚΕ.Σ.Υ., λαμβανομένων υπόψη βεβαίως και των αναγκών της χώρας σε μεταμοσχεύσεις κατά όργανο. 34.Β.π.13 Μεταμόσχευση Βιολογικών Ουσιών Άρθρ.9.-1.Οι μεταμοσχεύσεις ιστών διενεργούνται σε σωστά οργανωμένες μονάδες ή κλινικές Νοσηλευτικών Ιδρυμάτων, που λειτουργούν με τη μορφή ΝΠΔΔ ή ΝΠΙΔ, Πανεπιστημιακών Κλινικών ή Ιδιωτικών Νοσηλευτηρίων. Οι Κλινικές είναι αναλόγων Ειδικοτήτων προς τους Ιστούς που πρόκειται να μεταμοσχευθούν. 2.Για τις μεταμοσχεύσεις ιστών δεν απαιτείται: α) Ειδικός εξοπλισμός ή αυτόνομες οργανωμένες μονάδες, όπως προβλέπεται για τις μεταμοσχεύσεις οργάνων, και β) ειδική στελέχωση των μεταμοσχευτικών μονάδων και κλινικών. 3.Τις μεταμοσχεύσεις ιστών διενεργούν ειδικοί ιατροί που υπηρετούν στα αντίστοιχα τμήματα με τη συνδρομή του προσωπικού του Τμήματος. Οι ιατροί που διενεργούν τις μεταμοσχεύσεις ιστών πρέπει να είναι γνώστες της τεχνικής των μεταμοσχεύσεων εκάστου των ιστών και να έχουν πλήρη θεωρητική κατάρτιση αναφορικά με τη βιολογική συμπεριφορά καθενός από τα μοσχεύματα στον λήπτη οργανισμό. 4.Τα μοσχεύματα τα οποία θα χρησιμοποιούνται για τις μεταμοσχεύσεις ιστών πρέπει να είναι εγκεκριμένα τυποποιημένα μοσχεύματα ή να λαμβάνονται από Κρατικές Τράπεζες Ιστικών Μοσχευμάτων. 5.Οι διατάξεις αυτές αφορούν στα Αλλομοσχεύματα και στα Ξενομοσχεύματα. 6.Οι διατάξεις της αριθ. Α3β/2115/8.6.1984 υπουργικής απόφασης που αναφέρονται στις μεταμοσχεύσεις ιστών (άρθρ. 3, 4, 5 και 6) εξακολουθούν να ισχύουν εφόσον δεν αντίκεινται στις διατάξεις της παρούσας. Άρθρ.2.-α)Οι μονάδες μεταμοσχεύσεων διακρίνονται σε: Α)Μονάδες μεταμοσχεύσεων συμπαγών οργάνων, Β)Μονάδες μεταμοσχεύσεως ρευστών οργάνων και Γ)Μονάδες μεταμοσχεύσεων Ιστών - Κερατοειδούς. β)Εκ των συμπαγών οργάνων, οι μεταμοσχεύσεις καρδίας και πνευμόνων εκτελούνται σε ειδικά οργανωμένες μονάδες καρδιοχειρουργικών κλινικών. Οι των νεφρών, ήπατος, παγκρέατος και εντέρου αποκλειστικά σε Κλινικές Γενικής Χειρουργικής που διαθέτουν ειδική μονάδα μεταμοσχεύσεων. Οι ήδη λειτουργούσες ανεξάρτητες Μονάδες Μεταμοσχεύσεων θα λειτουργούν περαιτέρω με το μέχρι σήμερα ισχύον καθεστώς. Όροι λειτουργίας μονάδων  μεταμοσχεύσεων συμπαγών οργάνων Άρθρ.3.-Οι μονάδες μεταμοσχεύσεων θα πρέπει να διαθέτουν τμήματα Κλινικά, Χειρουργείου, Μονάδα εντατικής θεραπείας και μονάδες εργαστηριακής υποστήριξης. Ειδικότερα πρέπει να διαθέτουν οπωσδήποτε, ως ελάχιστον εξοπλισμόν: 1.Κλινικό Τμήμα. Στην κλινική πρέπει να διατίθενται τουλάχιστον 8 κλίνες, εκ των οποίων 5 για προεγχειρητικη έρευνα και 3 για μετεγχειρητική νοσηλεία. 2.Χειρουργικό Τμήμα. Δύο ειδικώς εξοπλισμένες χειρουργικές αίθουσες. Οι αίθουσες Χειρουργείου, πλην των γενικώς απαραιτήτων μέσων και εργαλείων πρέπει να διαθέτουν εξοπλισμό που προβλέπεται από τις σχετικές Υπουργικές αποφάσεις ή αποφάσεις του ΚΕ.Σ.Υ. 3.Μονάδα Εντατικής Θεραπείας. Πλήρως εξοπλισμένη και επαρκώς στελεχωμένη μονάδα εντατικής θεραπείας στην οποίαν διατίθενται δύο τουλάχιστον απομονωμένες, άσηπτες κλίνες, ειδικώς διασκευασμένες για την αποκλειστική νοσηλεία των ασθενών που υποβλήθηκαν σε μεταμόσχευση. 4.Εργαστηριακή υποδομή -Πλήρες τμήμα βιοχημικών, αιματολογικών εξετάσεων και τμήμα αιμοδοσίας. -Η ύπαρξη ή η άμεση συνεργασία με ανοσολογικό Εργαστήριο και Εργαστήριο προσδιορισμού στάθμης φαρμάκων. -Άμεση συνεργασία με παθολογική, καρδιολογική, γαστρεντερολογική και νεφρολογική κλινική, τμήμα ή μονάδα. -Παθολογοανατομικό εργαστήριο, εξοπλισμένο με τεχνικά μέσα και στελεχωμένο με προσωπικό κατάλληλο για τη μελέτη παρασκευασμάτων βιοψιών των μεταμοσχευόμενων οργάνων. 5.Μονάδα Ειδικής Εργαστηριακής Υποστηρίξεως. Εξασφάλιση συνεργασίας με πλήρως εξοπλισμένο αγγειογραφικό εργαστήριο και τμήματα απεικονιστικά, όπως ψηφιακής αγγειογραφίας, υπερήχων, αξονικού τομογράφου και ραδιοϊσοτόπων. 6.Άλλες υπηρεσίες: α)Πειραματικό Χειρουργείο με ενεργό πρόγραμμα μεταμοσχεύσεων. Νοσοκομεία στα οποία λειτουργούν μεταμοσχευτικά κέντρα, υποχρεούνται όπως εντός έτους, δυνάμενο να παραταθεί επί 1 έτος ακόμα, οργανώσουν ανάλογο τμήμα, εφόσον δεν διαθέτουν. Στη μεταβατική αυτή περίοδο υποχρεούται η μεταμοσχευτική μονάδα να εκτελεί πειράματα σε άλλο πειραματικο χειρουργείο. β)Διοικητική υποδομή με FAX, βομβητές μεγάλης εμβέλειας και δημιουργία 2-3 θέσεων στα μεταμοσχευτικά κέντρα «Συντονιστών μεταμοσχεύσεων (Ιατρών, κοινωνικών λειτουργών, νοσηλευτριών ή παρασκευαστών) και Μονάδα Πληροφορικής, η οποία είναι συνδεδεμένη (on line) με την ΥΣΕΜ και όλα τα αναγνωρισμένα Κέντρα μεταμοσχεύσεως μεταξύ τους, σύμφωνα με το πρόγραμμα pioneer της Eurotranspant. γ)Ενεργός Επιτροπή δεοντολογίας. δ)Εξωτερικό ιατρείο με δυνατότητα πλήρους παρακολουθήσεως των ασθενών. Εξοπλισμός και στελέχωση     μονάδων μεταμοσχεύσεων Άρθρ.4.-1.Εξοπλισμός Μονάδων Μεταμοσχεύσεως συμπαγών οργάνων. Πλην του συνήθους εξοπλισμού ενός Χειρουργείου Γενικής Χειρουργικής θα πρέπει να διατίθεται: 1.Ένα πλήρες SET χειρουργικών εργαλείων. 2.Monitors καταγραφής Κ.Φ.Π., αρτηριακής πίεσης και καρδιακής παροχής. 3.Monitors καταγραφής αναπνευστικών μεταβλητών. 4.Συσκευή ελέγχου αερίων αίματος και ηλεκτρολυτών. 5.Για τις μεταμοσχεύσεις καρδιάς συσκευή εξωσωματικής κυκλοφορίας και ενδοαρτικής υποστηρίξεως της κυκλοφορίας, για δε τις μεταμοσχεύσεις ήπατος συσκευή φλεβικής παρακάμψεως. 6.Θρομβοελαστογράφο. 7.Συσκευή αυτοαιματομεταγγίσεως και θερμάνσεως αίματος. 8.Συσκευή ρυθμίσεως υπερ-υποθερμίας. ΙΙ.Εξοπλισμός Μονάδων Μεταμοσχεύσεων μυελού οστών. 1.Παροχή αποστειρωμένου ύδατος. 2.Σύστημα ανανήψεως. 3.Αίθουσα χειρουργείου. 4.Ειδική αίθουσα νοσηλείας, με σύστημα        θετικής       πιέσεως          μέσω        ειδικών  (Μετά τη σελ. 256,270(α) Σελ.256,271 Τεύχος 1131-Σελ.69 Μεταμόσχευση Βιολογικών Ουσιών 34.Β.π.13 φίλτρων υψηλής αποδόσεως, παροχή 02, παρακολουθήσεως ζωτικών σημείων, σύστημα ενδοεπικοινωνιακό. 5.Πλήρως εξοπλισμένο εργαστήριο επεξεργασίας μυελικού μοσχεύματος και κυρίως ψυγεία, ειδικούς επωαστικούς κλιβάνους αποθήκης υγρού αζώτου, θετικής ροής αέρος. 6.Συσκευή ακτινοβόλησης αίματος. 7.Φορητό ακτινολογικό μηχάνημα. 8.Πλήρως εξοπλισμένο εργαστήριο ιστικών καλλιεργειών και κρυοκαταψύξεως και κυρίως κρυοκαταψύκτες, καταψύκτες, φυγοκέντρους (αιμοπεταλίων, αρχεγόνων κυττάρων) κλιβάνων ιστικών καλλιεργειών, μικροσκόπιο, θαλαμίσκος νηματικής ροής αέρος ή θετικής πιέσεως, απαρρυθμιτή κυττάρων. 9.Συσκευές εγχύσεως φαρμάκων. 10.Συσκευή πλασμαφαιρέσεως. 11.Συσκευή αιμοδιηθήσεως (haemofiltration) για τους ασθενείς με υπερφόρτιση υγρών (θα παραμένει μόνιμα στη μονάδα). 12.Φορητή συσκευή αιμοκάθαρσης για τις φαρμακευτικές οξείες νεφρικές ανεπάρκειες των μεταμοσχευομένων ασθενών (θα είναι τοποθετημένη μόνιμα στη μονάδα). 13.Αναδευτήρας ασκών αιμοπεταλίων. 14.Επιτραπέζιος ψυχόμενη φυγόκεντρος. 15.Κλίβανος αποστείρωσης συσκευών ΙΙΙ. Κλίβανος Μονάδων Μεταμοσχεύσεως ιστών. Α. Κερατοειδούς Εκτός του συνήθους εξοπλισμού μιας Οφθαλμολογικής Κλινικής και τα ακόλουθα: 1.Χειρουργικό μικροσκόπιο και κερατόμετρο. 2.Εργαλεία για την εξόρυξη και κερατοπλαστική. 3.Ειδικό τρύπανο. 4.Φασματοσκόπιο. Β. Οστών, Δέρματος. Ο συνήθης εξοπλισμός μιας καλής οργανωμένης αντίστοιχης με το όργανο κλινικής. IV.To Εθνικό Συμβούλιο Μεταμοσχεύσεων (ΕΣΜ) και το ΚΕΣΥ δύνανται να ελέγχουν επιτοπίως την οργάνωση, εξοπλισμό και σύνθεση των μονάδων μεταμοσχεύσεων, επιπροσθέτως, εναπόκειται στα ανωτέρω όργανα ο καθορισμός ορισμένων προσθέτων κριτηρίων. Σελ.256,272 Τεύχος 1131-Σελ.70 Στελέχωση Άρθρ.5.-Οι μονάδες μεταμοσχεύσεων στελεχώνονται ως εξής: 1.Ιατρικό προσωπικό: Ο Διευθυντής της Κλινικής ή Υπεύθυνος οριζόμενος από το Διευθυντή της Κλινικής. Κατ’ ελάχιστον 1-2 Επιμελητές Α΄ και 2 Επιμελητές Β΄ ή αναλόγων βαθμίδων ΔΕΠ, με εμπειρία στις μεταμοσχεύσεις και 2-3 ειδικευόμενοι στις οικείες ειδικότητες κατ’ επιλογήν ανά 6/μηνο. Κατά την κρίση του Διευθυντού της Κλινικής, το Ιατρικό προσωπικό της Χειρουργικής Κλινικής και της Μονάδας Μεταμοσχεύσεως μπορεί να χρησιμοποιείται κατά τις ανάγκες. Σε ιδιωτικά Νοσηλευτήρια, η στελέχωση θα πρέπει να είναι ανάλογη. Η μονάδα θα πρέπει να διαθέτει σ’ ετοιμότητα ομάδα λήψεως, η οποία θα αποτελείται από 2 χειρουργούς, μία νοσηλεύτρια χειρουργείου και ένα/μία τεχνικό. Ο Διευθυντής της Χειρουργικής ή Καρδιοθωρακικής Κλινικής για τα συμπαγή όργανα, ή της Παθολογικής ή της Αιματολογικής ή της Ογκολογικής Κλινικής για τη μεταμόσχευση του μυελού των οστών, που θα ενταχθεί η αιτούμενη Μονάδα Μεταμοσχεύσεως, θα πρέπει να έχει 3ετή προϋπηρεσία μετά τη λήψη της ειδικότητας, στον Τομέα των Μεταμοσχεύσεων, η δε στελέχωση με Επιμελητές Α΄ και Β΄ ή των αντιστοίχων Πανεπιστημιακών ή των ιατρών των Ιδιωτικών Κλινικών, απαιτεί προϋπηρεσία 2 και 1 έτους αντιστοίχως. Εφόσον ο Διευθυντής της Κλινικής δεν έχει την απαραίτητη προϋπηρεσία, είναι δυνατό η άδεια να χορηγηθεί στην Κλινική εφόσον ο Διευθυντής ορίσει συνεργάτη του που έχει τις προϋποθέσεις. 34.Β.π.13 Μεταμόσχευση Βιολογικών Ουσιών Τα κριτήρια αυτά για το ιατρικό προσωπικό θα ισχύσουν για κάθε ίδρυση νέου Μεταμοσχευτικού Κέντρου. Επίσης δεν ισχύουν για τα κέντρα που έχουν κάνει ήδη μεταμοσχεύσεις οργάνων και ιστών. Είναι ευνόητο ότι αν πρόκειται για νοσοκομεία του άρθρ. 6 του Νόμ. 1397/1983 σε συνδυασμό με τις διατάξεις της παρ. 1 του άρθρ. 3 του Νόμ. 1383/1983 ο Διευθυντής, ο Επιμ. Α΄, ή ο Επιμ. Β΄, θα πρέπει να κέκτηνται τα προσόντα της διατάξεως της παρ. 2 του άρθρ. 26 του Νόμ. 1397/1983, όπως τροποποιήθηκε από τις διατάξεις της παρ. 1 του άρθρ. 53 του Νόμ. 1759/1988. Οι Πανεπιστημιακοί γιατροί διέπονται από τις διατάξεις του Νόμ. 1268/1982. 2.Νοσηλευτικό προσωπικό: Μία προϊσταμένη (ΠΕ ή ΤΕ), 8-10 νοσηλεύτριες (ΤΕ ή ΔΕ), 3 Νοσοκόμοι, 3 βοηθοί θαλάμων και 1 τουλάχιστον φυσιοθεραπευτής. 3.Παραϊατρικό προσωπικό: 1-2 Παρασκευαστές τεχνικοί για το χειρισμό των μηχανημάτων, 1-2 κοινωνικοί λειτουργοί και Διοικητικό Προσωπικό. Συντονισμός μεταμοσχεύσεων Άρθρ.6.-1.Ο συντονισμός σε Πανελλήνια κλίμακα ανατίθεται στην Υ.Σ.Ε.Μ., της οποίας προϊσταται κλινικός γιατρός με προσόντα Διευθυντή, ο οποίος έχει ασχοληθεί με το αντικείμενο. Σε περίπτωση που η θέση παραμείνει μετά την προκήρυξη άγονη, είναι δυνατή στην επόμενη προκήρυξη να πληρωθεί με εργαστηριακό γιατρό με τα ίδια προσόντα. Σε κάθε νοσοκομείο που υπάρχει μονάδα μεταμοσχεύσεων, ορίζεται συντονιστής μεταμοσχεύσεων, έργον του οποίου είναι η διεκπεραίωση όλων των διαδικασιών που απαιτούνται για την εκτέλεση των μεταμοσχεύσεων. 2.Συντονιστής πρέπει να είναι ειδικώς εκπαιδευμένος, ιατρός, κοινωνικός λειτουργός ή νοσηλευτής. Η Κεντρική Υπηρεσία Συντονισμού (ΥΣΕΜ) ενισχύεται με υπηρεσία στη Θεσσαλονίκη για δε την κάλυψη των υπολοίπων υγειονομικών περιφερειών ορίζεται Συντονιστής και αντικαταστάτης του, οι οποίοι ανήκουν οργανικά στα αντίστοιχα Νοσοκομεία της Πάτρας, Ιωαννίνων, Ηρακλείου, Καβάλας και Λάρισας. 3.Σε κάθε μονάδα μεταμοσχεύσεων όπως και στην Υ.Σ.Ε.Μ. τηρείται κατάλογος υποψηφίων ληπτών. τα μεταμοσχευτικά κέντρα υποχρεούνται ν’ αναφέρουν δι’ ενημέρωση των καταλόγων της και στην ΥΣΕΜ τους εγγεγραμμένους σ’ αυτά ασθενείς. Όλα τα μεταμοσχευτικά κέντρα και η ΥΣΕΜ είναι συνδεδεμένα (on line) μεταξύ τους σύμφωνα με το πρόγραμμα Pionner της Eurotransplant. 4.Ο υποψήφιος λήπτης έχει ελεύθερη επιλογή του κέντρου μεταμοσχεύσεως της προτίμησής του. Η επιλογή των καταλληλοτέρων ληπτών γίνεται με την ευθύνη του μεταμοσχευτικού κέντρου. 5.Εφόσον ευρεθεί κατάλληλος δότης, ειδοποιείται η Υ.Σ.Ε.Μ. και η Μονάδα Μεταμοσχεύσεων του οικείου Νοσοκομείου, ώστε να καταστεί η χρησιμοποίηση όσο το δυνατόν περισσοτέρων οργάνων. Προτεραιότητα (κατηγορία μηδέν) έχουν οι επείγουσες περιπτώσεις (οξεία ηπατίτιδα και επαναμεταμόσχευση), όπως επίσης οι άρρωστοι που δεν έχουν άλλη δυνατότητα fistula ή shunt, ή ασθενείς με τεχνητή καρδιά  και η μικρή ομάδα των υπερευαισθητοποιημένων. Ευνόητο είναι ότι οι συμβατοί λήπτες, οι οποίοι βρίσκονται στο αρχείο του μεταμοσχευτικού κέντρου όπου νοσηλεύεται ο δότης ή το πλησιέστερο κέντρο έχουν προτεραιότητα. 6.Κάθε μονάδα μεταμοσχεύσεων, θα πρέπει να έχει την δυνατότητα (Ιατρική Μονάδα και μέσο μετακίνησης και κατάλληλο εξοπλισμό), ώστε να προβαίνει ανά πάσα στιγμή στη λήψη οργάνων, οπουδήποτε βρίσκεται ο δότης. Τις μετακινήσεις και μεταφορές εφόσον το Νοσοκομείο δεν διαθέτει ίδιον μέσον μεταφοράς αναλαμβάνει η ΥΣΕΜ σε συνεργασία με το ΕΚΑΒ. 7.Ανατίθεται στο Ε.Σ.Μ. και ΚΕ.Σ.Υ. η ευθύνη όπως σε συνεργασία με την Ελληνική Εταιρεία Μεταμοσχεύσεων και με τυχόν άλλες καθ’ ύλην αρμόδιες επιστημονικές εταιρείες, προβούν σε ενημέρωση του κοινού για τη χρησιμότητα και αναγκαιότητα των μεταμοσχεύσεων. 8.Μοσχεύματα για τα οποία δεν υπάρχουν κατάλληλοι λήπτες στην Ελλάδα προσφέρονται από την ΥΣΕΜ σε αντίστοιχες υπηρεσίες ή οργανισμούς του εξωτερικού. Παρακολούθηση δραστηριότητος       μεταμοσχευτικών κέντρων Άρθρ.7.-1.Κάθε μεταμόσχευση ιστού και οργάνων δηλώνεται αμελλητί στην ΥΣΕΜ. 2.Τον Ιανουάριο κάθε έτους, υποβάλλεται υποχρεωτικώς προς το Ε.Σ.Μ. και το ΚΕ.Σ.Υ. πλήρης πίνακας των μεταμοσχεύσεων που έχει επιτελέσει κάθε κέντρο μεταμοσχεύσεων κατά το λήξαν έτος. (Μετά τη σελ. 256,272) Σελ. 256,273 Τεύχος 1131-Σελ.71 Μεταμόσχευση Βιολογικών Ουσιών 34.Β.π.13 3.Το Ε.Σ.Μ. προβαίνει σε αξιολόγηση του έργου κάθε μονάδας. Εάν η δραστηριότητα κριθεί μη ικανοποιητική, ο Υπουργός μπορεί να άρει την άδεια λειτουργίας της Μονάδος, μετά αιτιολογημένη εισήγηση του Ε.Σ.Μ. και του ΚΕ.Σ.Υ. Μεταμοσχεύσεις ρευστών οργάνων   Μεταμόσχευση μυελού οστών (ΜΜΟ) Άρθρ. 8.-Οι μεταμοσχεύσεις του μυελού των οστών διακρίνονται σε αυτόλογες και σε αλλογονιδιακές ή αλλογενείς. Α.ΟΡΟΙ ΛΕΙΤΟΥΡΓΙΑΣ ΤΗΣ ΜΜΟ 1.Οι μεταμοσχεύσεις μυελού οστών εκτελούνται σε ειδικές μονάδες, που αναπτύσσονται σε μεγάλα Γενικά Νοσοκομεία και πληρούν από την αρχή της λειτουργίας τους τις Διεθνώς παραδεκτές προϋποθέσεις για την τέλεση της μεταμόσχευσης. 2.Οι μονάδες αυτές λειτουργούν στα πλαίσια, όσον αφορά μεν τα νοσήματα του αίματος, αιματολογικών κλινικών ή εξειδικευμένων κλινικών Γενικής Παθολογίας και όσον αφορά τους συμπαγείς όγκους ογκολογικών κλινικών ή εξειδικευμένων κλινικών Γενικής Παθολογίας. 3.Οι Διευθυντές των Κλινικών, δύνανται ν’ αναθέτουν την ευθύνη λειτουργίας σε ειδικώς εκπαιδευμένο γιατρό, ο οποίος συνεπικουρείται από ειδικώς εκπαιδευμένο ιατρικό και παραϊατρικό προσωπικό. 4.Υπεύθυνοι των μονάδων αυτόλογης ΜΜΟ είναι Αιματολόγοι για τα αιματολογικά νοσήματα ή αιματολόγοι - ογκολόγοι για τους συμπαγείς όγκους, που έχουν εκπαιδευτεί στη ΜΜΟ. 5.Υπεύθυνοι των μονάδων αλλογονιδιακής ή αλλογενούς ΜΜΟ είναι μόνο αιματολόγοι με εξειδίκευση στη ΜΜΟ (κλινική και παρακλινική εμπειρία). Β.ΓΕΝΙΚΕΣ ΠΡΟΥΠΟΘΕΣΕΙΣ Οι μονάδες ΜΜΟ θα πρέπει να διαθέτουν: Αποστειρωμένα δωμάτια με ειδικά συστήματα αερισμού - εξαερισμού (Νηματικής ροής αέρα ή θετικής πιέσεως) υψηλής αποτελεσματικότητας με όλον τον απαραίτητο εξοπλισμό, όπως προβλέπεται σε σχετικές υπουργικές αποφάσεις. Γ. ΣΤΕΛΕΧΩΣΗ 1.Ιατρικό Προσωπικό Για τις ΜΜΟ σε αιματολογικά νοσήματα το ιατρικό προσωπικό θα αποτελείται από αιματολόγους με εξειδίκευση στις ΜΜΟ ενώ για τις ΜΜΟ σε συμπαγείς όγκους (αυτόλογες) από αιματολόγους ή από ογκολόγους που έχουν εξειδίκευση στη ΜΜΟ. Ο αριθμός των ιατρών των μονάδων εξαρτάται από το μέγεθος των μονάδων ΜΜΟ και του αριθμού των ανά έτος ΜΜΟ π.χ. για μία μονάδα 4-8 κλινών απαιτούνται : 2 εξειδικευμένοι ιατροί (Επ. Καθηγητές/Λέκτορες ή Επιμελητές Α΄) 2 ειδικευμένοι στην αιματολογία ή 2 Επιμελητές Β΄ και 2 ειδικευόμενοι στις ανάλογες ειδικότητες κατ’ επιλογή ανά έτος. Σελ.256,274 Τεύχος 1131-Σελ.72 Για το Εργαστήριο Υποστήριξης της Μονάδος, ένας Επιμελητής Α΄ αιματολογίας, με ανάλογη εμπειρία. 2.Παραϊατρικό Προσωπικό. Το παραϊατρικό προσωπικό περιλαμβάνει: α)Νοσηλεύτριες, 3 εκπαιδευμένες νοσηλεύτριες (3ετούς φοιτήσεως) ανά ασθενή και το ανάλογο συμπληρωματικό προσωπικό. β)Τεχνικοί (2) για το χειρισμό των ειδικών μηχανημάτων. γ)Ένας συντηρητής του συστήματος αποστείρωσης. δ)Ένας φαρμακοποιός, για την παρασκευή των διαλυμάτων ή βιολόγος. ε)Ένας διαιτολόγος για τη διατροφή. στ)Ένας κοινωνικός λειτουργός. ζ)Ένας γραμματεύς. η)6 άτομα βοηθητικό προσωπικό άλλων ειδικοτήτων. 34.Β.π.13 Μεταμόσχευση Βιολογικών Ουσιών Δ΄ ΔΟΡΥΦΟΡΟΙ ΜΟΝΑΔΕΣ ΓΙΑ ΤΗ ΛΕΙΤΟΥΡΓΙΑ ΤΗΣ ΜΟΝΑΔΟΣ ΜΜΟ Οι μονάδες αυτές περιλαμβάνουν: 1.Μονάδα ιστοσυμβατότητας. 2.Μονάδα ακτινοθεραπείας. 3.Εργαστήριο λοιμώξεων. 4.Παθολογοανατομικό Τμήμα. 5.Εργαστήριο προσδιορισμού στάθμης φαρμάκων π.χ. κυκλοσπορίνης. 6.Άμεση συνεργασία με παθολογική, καρδιολογική, νεφρολογική, γαστρεντερολογική κ.λπ. μονάδα ή τμήμα. 7.Απαραίτητη η ύπαρξη στο ίδιο Νοσοκομείο Κέντρου Αιμοδοσίας, με την απαραίτητη υποδομή για χορήγηση αίματος και προϊόντων. Επίσης θα πρέπει το κέντρο αυτό να μπορεί να χορηγεί κατεψυγμένο αίμα, αίμα και αιμοπετάλια CMV (-) κ.λπ. Μεταμόσχευση ιστών 